Case ID: 1137704
Sentence 49: Halbuki, apelyasiya instansiyası məhkəməsi xidməti vəzifəsinə görə işin hallarını tam, hərtərəfli araşdırmağa borclu olduğundan iddiaçının əl ilə qaynaq aparılan dövr istisna olmaqla, elektrik qaynaqçısı işlədiyi digər dövrlərin də güzəştli iş stajına aid edilməsi məsələsinə hüquqi qiymət verilməsi üçün iddiaçının həmin dövrlərdə məşğul olduğu işləri müəyyən etməklə, onun həmin dövrdə işlədiyi peşənin Azərbaycan Respublikası Nazirlər Kabinetinin 2007-ci il 23 yanvar tarixli, 12 nömrəli Qərarı ilə təsdiq edilmiş “Güzəştli şərtlərlə yaşa görə əmək pensiyası hüququ verən istehsalatların, peşələrin, vəzifələrin və göstəricilərin Siyahası”nın 35-ci “Ümumi peşələr” bəndinin müvafiq yarımbəndində nəzərdə tutulmuş “rezervuarların, bakların, sistemlərin və gəmi bölmələrinin daxili işlərində yarımavtomat maşınlar ilə məşğul olan avtomat və yarımavtomat maşınların elektrik qaynaqçıları” peşəsinə uyğun olub-olmamasını aydınlaşdırılmalı idi. Göründüyü kimi, apelyasiya məhkəməsi tərəfindən iş üzrə qanuni və əsaslı qərar qəbul etmək üçün zəruri olan bütün faktiki hallar müəyyən olunmamış qalmışdır.